armvectores/hy_wikipedia_2023 huggingface dataset:
Ժբորովցի

Ժբորովցի (ուկրաիներեն՝ Жборівці), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Ժբորովցի գյուղում բնակվում էր 335 մարդ։ Բնակավայրը զբաղեցնում է 0,812 կմ² տարածք։ Բնակչության խտությունը կազմում էր 412,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չիկմանչիխա

Չիկմանչիխա (ռուս.՝ Чикманчиха), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Ուղիղ Ուսկատ գետի աջ ափին՝ 30 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հորստ

Հորստ (գերմ.՝ Horst - բարձրություն, բլուր), երկրակեղևի հատված, որը բարձր դիրք է գրավում հարևան տեղամասերի նկատմամբ և սահմանափակված է վարնետվածքներով կամ վերնետվածքներով։ Հորստը պլանում ունի ձգված, սակավ իզոմետրիկ ուրվագծեր։ Լայնությունը երբեմն հասնում է տասնյակ կմ։ Տեղաշարժման ամպլիտուդը կարող է կազմել մի քանի հազար մետր։ Հորստները սովորաբար առաջանում են ակտիվ բարձրացումների հետևանքով և սահմանափակված են վերնետվածքներով։
Ֆեռնան Կուրտի

Ֆեռնան Կուրտի (ֆր.՝ Fernand Courty, հունիսի 11, 1862(1862-06-11), Բորդո - հոկտեմբերի 12, 1921(1921-10-12), Բորդո), ֆրանսիացի աստղագետ և աստերոիդների հայտնաբերող, աշխատել է Բորդոյի աստղադիտարանում, դրա հիմնադրման պահից սկսած 1880 թվականից, որպես աստղագետի օգնական։ 1884 թ. փետրվարին և մարտին հայտնաբերել է երկու աստերոիդ։

Զբաղվել է նաև օդերևութաբանական չափումներով։


== Տես նաև ==
Դևիդ Բելեմ
Պաբլո Կոտենո
Էժեն Կոջիա


== Ծանոթագրություններ ==
Տուզա

Տուզա  (իտալերեն՝ Tusa), կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 3358 մարդ, բնակչության խտությունը կազմում է 84 մարդ/կմ²։ Զբաղեցնում է 40 կմ² մակերես տարածք։ Փոստային ինդեքսն է՝ 98079։ Հեռախոսային կոդը՝ +39 0921։
Իվաշկովկա (այլ կիրառումներ)

Իվաշկովկա, կարող է վերաբերել՝

Իվաշկովկա - գյուղ, Ուկրաինայի Ժիտոմիրի մարզի Նովգորոդ-Վոլինսկի շրջանում
Իվաշկովկա - գյուղ, Ուկրաինայի Չեռնիգովի մարզի Գորոդնյայի շրջանում
Իվաշկովկա - գյուղ, Ուկրաինայի Պոլտավայի մարզի Դիկանկայի շրջանում
Խոփեր (այլ կիրառումներ)

Խոփեր անունը կարող է վերաբերել՝

Խոփեր՝ գյուղ Արցախի Հանրապետության Շահումյանի շրջանում,
Խոփեր՝ գյուղ Թուրքիայի Հանրապետության Մուշի նահանգում։
1970

1970 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1970 թվականն է, 
XX դարի 70-րդ տարին։


== Դեպքեր ==
Հունիսի 28 - Երևանի կենդանաբանական այգուց փախավ Վովա փիղը։


== Ծնունդներ ==
Փետրվարի 14 - Սայմոն Պեգ, բրիտանացի դերասան, կինոկատակերգու, սցենարիստ, գրող, պրոդյուսեր և ռեժիսոր
Մարտի 19 - Ֆեռնանդես Աբելարդո, սպանացի ֆուտբոլիստ, պաշտպան։
Մարտի 23 - Ջաննի Ինֆանտինո, ՖԻՖԱ-ի 9-րդ նախագահ
Ապրիլի 8 - Ջեյ Ար Բորն, Դերասան
Ապրիլի 16 - Դերո Գոյ, գերմանացի երաժիշտ
Ապրիլ 29
- Անդրե Աղասի, իրանահայ ծագմամբ ամերիկացի թենիսիստ։
- Ումա Թուրման, ամերիկացի դերասանուհի։
Մայիսի 8 - Լուիս Էնրիկե, իսպանացի նախկին ֆուտբոլիստ, կիսապաշտպան և գլխավոր մարզիչ
Հունիսի 15 - Լուսինե Գևորգյան, հայ ռեժիսոր, պրոդյուսոր, սցենարիստ
Հուլիսի 8 - Հրայր Թովմասյան, ՀՀ պետական գործիչ
Հուլիս 30 - Քրիստոֆեր Նոլան, անգլո-ամերիկացի կինոռեժիսոր, սցենարիստ և պրոդյուսեր։
Հոկտեմբերի 9 - Սթիվ Յաբլոնսկի, ամերիկացի կոմպոզիտոր


== Մահեր ==
Հունիսի 21 - Լև Կասիլ, ռուս խորհրդային գրող։ ԽՍՀՄ մանկավարժական գիտությունների ակադեմիայի թղթակից անդամ (1965)
Արփիար Տեր-Մարգարյան, խմբագիր, մանկավարժ, արձակագիր։
Մարտի 15 - Արթյուր Ադամով, ֆրանսահայ արձակագիր և դրամատուրգ (ծ. 1908)
Մայիսի 8 - Սեդրակ Բարխուդարյան, հայ հնագետ, պատմաբան, վիմագրագետ
Մայիսի 27 - Օլգա Գուլազյան, հայ դերասանուհի (ծ. 1885)
Հունիսի 27 - Մկրտիչ Խերանյան, հայ բանաստեղծ, արձակագիր, թարգմանիչ (ծ. 1899)։
Սեպտեմբերի 1 - Ֆրանսուա Մորիակ, ֆրանսիացի արձակագիր, Ֆրանսիական ակադեմիայի անդամ (1933), գրականության Նոբելյան մրցանակի դափնեկիր (1952)
Նոյեմբերի 9 - Շառլ դե Գոլ, Ֆրանսիայի նախագահ (ծ. 1890)։
Դեկտեմբերի 6 - Ռուբեն Աղաբաբյան, հայ բանաստեղծ, ճարտարապետ, ճարտարապետության դոկտոր, պրոֆեսոր (ծ. 1911)։
Դեկտեմբերի 9 - Արտեմ Միկոյան, ավիակոնստրուկտոր, ՄԻԳ ռազմական օդանավերի ստեղծող (ծ. 1905)
Տրուդովոե (ավան, Պեսչանկայի շրջան)

Անվան այլ կիրառումների համար տե՛ս՝ ՏրուդովոեՏրուդովոե (ուկրաիներեն՝ Трудове), ավան Ուկրաինայի Վիննիցայի մարզի Պեսչանկայի շրջանում։
2001 թվականի տվյալներով Տրուդովոե ավանում բնակվում էր 494 մարդ։ Բնակավայրը զբաղեցնում է 0,318 կմ² տարածք։ Բնակչության խտությունը կազմում էր 1553,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Իբրահիմ (անուն)

Իբրահիմ (արաբ․՝ ابراهيم‎‎), արաբական ծագման արական անձնանուն, տարածված մուսուլմանական և պատմականորեն իսլամ դավանող այլ ազգերի մեջ։ Աստվածաշնչյան Աբրահամ անվան արաբական ձևը, որը նշանակում է «ժողովուրդների հայր», «վեհացած հայր»։
Այլ տարբերակներ. Իբրագիմ, Իբրաիմ, Իբրաիմա, Իբրահիմ


== Նշանավոր անվանակիրներ ==
ԻբրահիմԻբրահիմ - իսլամական մարգարե, Հին Կտակարանի Աբրահամի անալոգը։
Իբրահիմ իբն ալ-Մահդի - արաբ պոետ և երաժիշտ։
Իբրահիմ ալ-Հալյաբի (1490-1570) - խանաֆիթական մազհաբի իսլամական իրավագետ։
Իբրահիմ իբն ալ-Վալիդ - Օմեյադների դինաստիայի խալիֆ, Խալիֆ I Ալ Վալիդի որդին։
Իբրահիմ Մութեֆերիկա (167-1745) - մահմեդական առաջին տպագիրը, դիվանագետ, թարգմանիչ, քարտեզագիր և աստղագետ։
Իբրահիմ ադ-Դիսուկի (1255-1296) - սուֆի, չորս սուֆիական քութբերից վերջինը, «Դիսուքիա» տարիքայի հիմնադիրը։
Իբրահիմ իբն Թաշֆին - Ալմորավիդների յոթերորդ էմիրը 1145-1146 թվականներին։
Իբրահիմ Բյոմե (1944-1999) - արևելագերմանական այլախոհ։
Իբրահիմ ալ-Ֆազարի (մահ. մոտ. 777) - առաջին արաբ մաթեմատիկոսն ու աստղագետը։
Իբրահիմ Ջեյլան (ծնվ. 1989) -  եթովպացի թեթև ատլետիկայի մարզիկ, միջին և երկարարաժամկետ վազորդ։
Իբրահիմ ալ-Մուտտաքի Լիլլահ (908-968) - Աբբասյան տոհմի Բաղդադի խալիֆը, որը ղեկավարում էր 940-945թթ.:
Իբրահիմ ալ-Յազիջի (1847-1906) - Օսմանյան կայսրությունում Արաբական ազգային վերածննդի (Նահդա) լիբանանցի ականավոր առաջնորդ, բանասեր, բանաստեղծ։
Իբրահիմ իբն Նասր Թաբգաչ-խան - Արևմտյան Կարախանիդ կագանատի առաջին կառավարիչը (1040-1068)։
Իբրահիմ իբն Իսհակ ալ-Հարբի (813-898) - մուհադիս, լեզվաբան, հանբալի մադհաբի իրավաբան, Ահմադ իբն Հանբալի աշակերտ։
Իբրահիմ իբն Ադհամ (718-781) - վաղ սուֆիական ամենահեղինակավոր ճգնավորներից մեկը՝ սուննի, հանաֆի։
Իբրահիմ իբն Մուհամմադ - Իսլամական աստվածաբան Ալ Շեյխի տոհմից, հայտնի Ուլեմ Մուհամմադ իբն Աբդ ալ-Վահաբի որդին։
Մուհամմադ-Իբրահիմ Ջաննատի (ծնվ. 1932) - մահմեդական շիայի խոշոր աստվածաբան, ով մշակեց իջթիհադի նոր մեթոդ։


== Տես նաև ==
Իբրագիմ
Աբու Իբրահիմ
Իբրահիմ շահ


== Ծանոթագրություններ ==
Ալբեսա

Ալբեսա (իսպ.՝ Albesa), մունիցիպալիտետ է Իսպանիայում։ Մտնում է Կատալոնիա ինքնավար համայնքի Լեյդա նահանգի մեջ։ Մունիցիպալիտետը գտնվում է Նոգերայի շրջանում։ Զբաղեցնում է 37,6 կմ² տարածք։ Բնակչությունը 2010 թվականի տվյալներով՝ 1679 մարդ։


== Ծանոթագրություններ ==


== Արտաքին հղումներ ==
պաշտոնական կայք Archived 2010-09-22 at the Wayback Machine. (կատ.)
Información de la Generalitat de Catalunya Archived 2006-08-22 at the Wayback Machine.
Datos estadísticos (կատ.)
Información sobre el retablo de Albesa (իսպ.)
Լևոն Մայիլյան

Լևոն Մինասի Մայիլյան (փետրվարի 3, 1891(1891-02-03), Մեծշեն, Ելիզավետպոլի նահանգ, Ռուսական կայսրություն - 1976, Բաքու, Ադրբեջանական ԽՍՀ, ԽՍՀՄ), հայ բժիշկ, թերապևտ։ Բժշկական գիտությունների դոկտոր (1935), պրոֆեսոր (1938): Ադրբեջանական ԽՍՀ վաստակավոր բժիշկ (1939): Ադրբեջանական ԽՍՀ գիտության վաստակավոր գործիչ (1941):


== Կենսագրություն ==
Լևոն Մայիլյանը ծնվել է 1891 թվականի փետրվարի 3 (15)-ին Մեծշեն (այժմ՝ ԼՂՀ Մարտակերտի շրջանում) գյուղում։ 1927 թվականին ավարտել է Ադրբեջանի պետական համալսարանի բժշկական ֆակուլտետը։ 1927-1938 թվականներին աշխատել է Ադրբեջանի բժշկական ինստիտուտի թերապիայի ամբիոնում, 1938-1976 թվականներին՝ վարիչ։
Աշխատանքները վերաբերում են ստամոքսի և 12-մատնյա աղիքի խոցային հիվանդության վաղ ախտորոշման և ֆիզիոթերապևտիկ եղանակներով բուժման հարցերին։ Եղել է Ադրբեջանի բժշկական ընկերության փոխնախագահ, Թերապևտների համամիութենական ընկերության նախագահության անդամ, Ադրբեջանի ռևմատոլոգների ընկերության նախագահ։
Մաահացել է 1976 թվականին, Բաքվում։


== Պարգևներ ==
Լենինի շքանշան (1952)
Ադրբեջանական ԽՍՀ գիտության վաստակավոր գործիչ (1941)
Ադրբեջանական ԽՍՀ վաստակավոր բժիշկ (1939)


== Երկեր ==
Секреторная реакция на пищевое раздражение при язве желудка, как объективный диагностический метод, Баку, 1936.


== Ծանոթագրություններ ==
Տալլինի կիրառական գիտությունների համալսարան

Տալլինի կիրառական գիտությունների համալսարան (էստ․՝ Tallinna Tehnikakõrgkool, TTK), Էստոնիայի մայրաքաղաք Տալլինում 1992 թվականից գործող բարձրագույն ուսումնական հաստատություն, որի խնդիրն ու նպատակն է ինժեներական գործի բարձրակարգ մասնագետների պատրաստումը։ Համալսարանի նախապատմությունն սկսվում է 1915 թվականին հիմնադրված առևտրի արական դպրոցից։
Ներկայումս համալսարանի կազմի մեջ ընդգրկված են վեց ինստիտուտ. 

ճարտարապետության ինստիտուտը,
տնտեսագիտության ու տեխնոլոգիայի ինստիտուտը,
հագուստի ու տեքստիլի ինստիտուտը,
քաղաքացիական ինժեներական գործի ինստիտուտը,
համակարգչային գիտությունների ինստիտուտը,
տեխնոլոգիայի ինստիտուտը։Համալսարանում կազմավորվել ու գործում են չորս կենտրոն.

գիտությունների կենտրոնը,
հումանիտար և տնտեսական գիտությունների կենտրոնը,
մարզական կենտրոնը,
գործարարության կենտրոնը։Տեխնոլոգիական համալսարանը համարվում է Տալլինի շինարարական-մեխանիկական համալսարանի (TEMT-ի) իրավահաջորդը։ Վերջինս 1992 թվականին դարձել է կիրառական բարձրագույն կրթության ինստիտուտ, 1999 թվականին ստացել Տալլինի տեխնիկական համալսարան անվանումը։
2006 թվականին համալսարանում Տալլինի թեթև արդյունաբերության տեխնիկումի հիմքի վրա բացվել է հագուստի և տեքստիլի ֆակուլտետը։ 2019 թվականին Լյաենե-Վիրումաայի կիրառական գիտությունների համալսարանը միավորվել է Տալլինի տեխնոլոգիական համալսարանի հետ։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
http://www.tktk.ee Տալլինի կիրառական գիտությունների համալսարան. պաշտոնական կայք
Ասմա ալ-Ասադ

Ասմա Ֆաուազ Ախրաս (արաբ․՝ أسماء الأخرس‎‎‎), նաև ճանչցված իր ամուսինի ազգանունով Ասմա ալ-Ասադ, Սիրիայի առաջին տիկինն է։ Նա ծնվել է Լոնդոնում, (Անգլիա) օգոստոսի 11, 1975, բայց իր ընտանիքը ծագումով Հոմսից է, (Սիրիա)։ Ալ-Ասադ ամուսնացել է Բաշար ալ-Ասադի հետ 2000 թվականին։
Նա զբաղվել էր առևտրական բանկային գործով ամուսնությունից առաջ։


== Ծանոթագրություններ ==
Կվարտետ

Անվան այլ կիրառումների համար տե՛ս՝ Կվարտետ (այլ կիրառումներ)
Կվարտետ (իտալերեն՝ quartetto, լատ.՝ quartos՝ չորրորդ), քառյակ, 1. չորս երաժիշտ-կատարողներից (նվազողներ կամ երգիչներ) բաղկացած անսամբլ։ Կամերային անսամբլներից առավել տարածված է լարային աղեղնավոր կվարտետը (2 ջութակ, ալտ, թավջութակ)։ 2. Երաժշտական ստեղծագործություն չորս գործիքի կամ ձայնի համար։ Գործիքային կվարտետը անսամբլային կամերային երաժշտության գերակշռող տեսակն է։ Որպես կանոն կվարտետը գրվում է սոնատային ձևով։ Վոկալ կվարտետը գոյություն ունի որպես կամերային երաժշտության ինքնուրույն ստեղծագործություն և որպես օպերայի, օրատորիայի առանձին հատված։
Ավագ դպրոցի արքան

Ավագ դպրոցի արքան (հանգըլ: 고교처세왕; կոր․ նոր ռոմ․: Gogyocheosewang, անգլ.՝ High School King of Savvy), հարավկորեական մելոդրամա ժանրի դպրոցական դորամա (հեռուստասերիալ)։ Գլխավոր հերոսներն են Սո Ին Գուկը, Լի Հա Նան, Լի Սու Հյուկը, Լի Յոլ Ըմը։ Եթեր է հեռարձակվել 2014 թվականի հունիսի 16-ից օգոստոսի 11-ը tvN հեռուստաընկերության եթերում՝ երկուշաբթի և երեքշաբթի օրերին։ Բաղկացած է 17 դրվագից։


== Սյուժե ==
Լի Մին Սոկը ավագ դպրոցի աշակերտ և հայտնի հոկեյի թիմի հարձակվող է։ Չնայած իր և եղբոր 9 տարի տարիքային տարբերությանը՝ եղբայրները «ջրի երկու կաթիլի» պես իրար նման են։
Օրերից մի օր Հյունգ Սոկը զանգահարում է եղբորը և դիմում մի տարօրինակ խնդրանքով․ Մին Սոկը պետք է ժամանակավորապես փոխարիներ եղբոր աշխատանքի վայրում, միայն թե այդ մասին ոչ ոք չպետք է իմանար։ Այժմ Մին Սոկը ստիպված է իրեն պահել բարձրաստիճան գործադիր տնօրենի նման։ Տղայի համար ծանր ժամանակներ են գալիս, չէ՞ որ նա պետք է ապրեր երկակի կյանքով։ Մեծահասակների աշխարհում կողմնորոշվել սովորեցնում է ժամանակավոր աշխատող Չոն Սու Յոնը, ում հետ էլ տղան ունենում է ռոմանտիկ հարաբերություններ։


== Դերերում ==


== Վարկանիշ ==
Աղբյուր՝ AGB Nielsen Korea


== Սաունդթրեկ ==


== Ծանոթագրություններ ==


== Արտաքին հղումներ ==
Ավագ դպրոցի արքան հեռուստասերիալը tvN ընկերության կայքում (կոր.)
«Ավագ դպրոցի արքան»(անգլ.) ֆիլմը Internet Movie Database կայքում
Մակաժուբա

Մակաժուբա (պորտ.՝ Macajuba), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Իտաբերաբա գավառի կազմի մեջ։ Բնակչությունը կազմում է 12 200 մարդ՝ 2006 թվականի տվյալներով։ Գրավում է 707,098 կմ2 տարածք։ Բնակչության խտությունը՝ 17,3 մարդ/կմ²։
Քաղաքի տոնը նշվում է հուլիսի 2-ին։


== Պատմություն ==
Քաղաքը հիմնադրվել է 1906 թվականի հուլիսի 2-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 24.808.769,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.090,74 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,590 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման տարածքում կիսաանապատային է։


== Ծանոթագրություններ ==
1073

1073 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1073 թվականն է, 
XI դարի 73-րդ տարին։


== Դեպքեր ==


== Ծնունդներ ==


== Մահեր ==
Սահլե Վորկ Զևդե

Սահլե Վորկ Զևդե (ամհարերեն՝ ሳህለወርቅ ዘውዴ, փետրվարի 21, 1950(1950-02-21), Ադիս Աբեբա, Ethiopian Empire), եթովպացի դիվանագետ, ներկայումս Եթովպիայի նախագահն է՝ դառնալով առաջին կինը, որը զբաղեցնում է այդ պաշտոնը։ Նախագահ է ընտրվել Դաշնային խորհրդարանական վեհաժողովի անդամների կողմից 2018 թվականի հոկտեմբերի 25-ին։ Զևդեն եղել է դիվանագետ, Աֆրիկյան միությանը կից ՄԱԿ-ի գլխավոր քարտուղարի հատուկ ներկայացուցիչ Անտոնիու Գուտեռեշը և Աֆրիկյան միությանը կից Միավորված ազգերի կազմակերպության բաժանմունքի ղեկավարը՝ Միավորված ազգերի կազմակերպության գլխավոր քարտուղարի տեղակալի մակարդակով։


== Կրթություն ==
Դեսպան Սահլե Վորկ Զևդեն Բնական գիտություններ է սովորել Մոնպելյեի համալսարանում (Ֆրանսիա)։ Նա ազատ խոսում է ամհարերեն, ֆրանսերեն և անգլերեն։


== Կարիերա ==
Եթովպիայի դիվանագիտական ծառայության վետերան Զևդեն որպես դեսպան աշխատել է Սենեգալում, հավատարմագրվելով Մալիում, Կաբո Վերդեում, Գվինեա Բիսաուում, 1989 թվականից մինչև 1993 թվականը Գամբիայում և Գվինեայում։ 1993 թվականից մինչև 2002 թվականը եղել է Ջիբութիում դեսպան և Զարգացման հարցերով միջկառավարական մարմնի (Intergovernmental Authority on Development) մշտական ներկայացուցիչ։ Ավելի ուշ նա աշխատել է Ֆրանսիայում դեսպան, ՄԱԿ-ում կրթության, գիտության և մշակույթի հարցերով մշտական ներկայացուցիչ (ՅՈՒՆԵՍԿՕ) և Թունիսում և Մարոկկոյում հավատարմագրված դեսպան (2002 թվականից 2006 թվականներին)։
Սահլե Վորկ Զևդեն աշխատել է որպես հատուկ ներկայացուցիչ եղել է Կենտրոնաաֆրիկյան Հանրապետությունում ՄԱԿ-ի խաղաղաշինության Միացյալ ներկայացուցչության ղեկավարը։ Ավելի վաղ նա նաև զբաղեցրել է մի շարք այլ բարձր պաշտոններ, այդ թվում՝ Աֆրիկյան միությանը առընթեր Եթովպիայի մշտական ներկայացուցչի և Աֆրիկայի համար Միավորված ազգերի կազմակերպության տնտեսական հանձնաժողովի և Եթովպիայի արտաքին գործերի նախարարությունում Աֆրիկայի գործերի գլխավոր տնօրենի պաշտոնը։
2011 թվականին Սահլե Վորկ Զևդեն նշանակվել է ՄԱԿ-ի Նայրոբիում (Յունոն) բաժանմունքի գլխավոր տնօրեն ՄԱԿ-ի գլխավոր քարտուղար Բան Կի Մունի պաշտոնում։ Նա առաջին մարդն էր, որը զբաղեցնում էր գլխավոր քարտուղարի տեղակալի պաշտոնը։


=== Նախագահություն ===
2018 թվականի հոկտեմբերի 25-ին նա ընտրվել և ստանձնել է Եթովպիայի նախագահի պաշտոնը՝ դառնալով այդ պաշտոնը զբաղեցնող առաջին կինը։


== Ծանոթագրություններ ==
Ռոլանդ Մաթես

Ռոլանդ Մաթես  (գերմ.՝ Roland Matthes, նոյեմբերի 17, 1950(1950-11-17), Pößneck, Kreis Saalfeld, Թյուրինգիա, Գերմանական ռայխ - դեկտեմբերի 20, 2019(2019-12-20), Վերթհայմ, Մայն Տաուբեր, Շտուտգարտի ադմինիստրատիվ օկրուգ, Բադեն-Վյուրթեմբերգ, Գերմանիա), Գերմանիայի դեմոկրատական հանրապետության լողորդ, մեջքի վրա լողալու և ինտեգրված լողի վարպետ։


== Կենսագրություն ==
Ռոլանդ Մաթեսը եղել է քառակի օլիմպիական չեմպիոն, աշխարհի և Եվրոպայի բազմակի չեմպիոն, մեր ժամանակների ամենահայտնի և տիտղոսակիր գերմանացի մարզիկներից մեկը։ 
Նա նաև աշխարհի և օլիմպիական խաղերի ռեկորդակիր էր։ 
Մաթեսը յոթ անգամ (1967—1971, 1973, 1975 թվականներին) ճանաչվել է Գերմանիայի դեմոկրատական հանրապետության տարվա լավագույն մարզիկ։ 1981 թվականին մարզիկի անունը ներառվել է ջրային տեսակի սպորտի միջազգային փառքի սրահում։


== Անձնական կյանք ==
Մաթեսը ամուսնացած է եղել գերմանացի հայտնի լողորդուհի քառակի օլիմպիական չեմպիոն Կորնելիա Էնդերի հետ։ Մաթեսից բաժանվելուց հետո Կորնելիան ամուսնացել է գերմանացի տասնամարտիկ Շտեֆեն Գրումտի հետ։


== Ծանոթագրություններ ==


== Արտաքին հղումներ ==
«Olympedia – Roland Matthes»։ www.olympedia.org։ Վերցված է 2021-11-04 
«Roland MATTHES»։ Olympics.com։ Վերցված է 2021-11-04
Ֆրանկ (Պելյանի նահանգ)

Ֆրանկ, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Մենիկ

Մենիկ, հայկական իգական անուն։ Առաջացել է հայերեն մենիկ՝ «մենակ» բառից։ Հիշատակվել է մեկ անգամ։


== Գործածություններ ==
Մենիկ, թերևս ամուսին քահանայի, ով մահացել է 1272 թվականին կամ քիչ ավելի ուշ։
Այս անունն էր կրում նաև Ծերենցի վաղամեռիկ դուստրը։


== Ծանոթագրություններ ==
Երվանդ Տեր-Մոսիկյան

Երվանդ Տիգրանի Տեր-Մոսիկյան (1912, Խարբերդ, Օսմանյան կայսրություն), հայ գեղանկարիչ։


== Կենսագրություն ==
1926 թվականին ընդունվել է Վենետիկի Մուրադ-Ռափայելյան վարժարանը։ 1941 թվականին ավարտել է Միլանի բժշկական ինստիտուտը։ Այստեղ 1942 թվականին կազմակերպվել է նրա անհատական ցուցահանդեսը։ Որպես արվեստագետ օգտագործել է «Վանատուր» կեղծանունը։ Ապրել և ստեղծագործել է Իտալիայում։


== Ծանոթագրություններ ==
Մոնիկա Լինգեգոր

Մոնիկա Սեսիլյա Լինգեգոր (շվեդերեն՝ Monica Cecilia Lingegård, դեկտեմբերի 22, 1962(1962-12-22), Farsta church parish, Շվեդիա), շվեդ տնտեսագետ և ձեռնարկատեր։


== Կենսագրություն ==
1987 թվականին Մոնիկա Լինգեգորը Ստոկհոլմի համալսարանում ստացել է տնտեսագիտության մագիստրոսի կոչում։ Նա աշխատել է որպես ՏՏ խորհրդատու, Կապգեմինի կազմակերպությունում, Սկանդինավյան Էնսկիլդա բանկում։ 2005-2010 թվականներին եղել է գլխավոր տնօրեն անգլ.՝ Prenax Global AB, անգլ.՝ G4S Secure Solutions AB և անգլ.՝ Intelligence AG կազմակերպություններում։ 2011 թվականից նա անգլ.՝ Samhall AB-ի գործադիր տնօրենն էր, որը շվեդական կառավարական կազմակերպություն էր և նվիրված է հաշմանդամություն ունեցող անձանց շահերի պաշտպանությանն ու աշխատանքին։ Դրա համար 2015 թվականին նա ստացել է Տարվա Նախագահ մրցանակը խոշոր ընկերությունների անվանակարգում, որը կազմակերպել է motivation.se կայքը։ 2016 թվականին Մոնիկան «111 ամենահզոր կանայք բիզնեսում» ցուցակում զբաղեցրել է 21-րդ տեղը։ Լինգեգորը նաև շվեդական տիեզերական կորպորացիայի տնօրենների խորհրդի նախագահն է։ 2020 թվականի օգոստոսի 17-ին Լինգեգորը կստանձնի SJ AB շվեդական կազմակերպության նախագահի և գործադիր տնօրենի պաշտոնը։


== Ծանոթագրություններ ==
Իտուբերա

Իտուբերա (պորտ.՝ Ituberá), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հարավ-կենտրոնական մասում։ Մտնում է Վալենսայի գավառի կազմի մեջ։ Բնակչությունը կազմում է 26 591 մարդ՝ 2010 թվականի տվյալներով։ Գրավում է 417,274 կմ2 տարածք։ Բնակչության խտությունը՝ 63,73 մարդ/կմ²։


== Պատմություն ==
Քաղաքը հիմնադրվել է 1909 թվականի օգոստոսի 14-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 67.268.569,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.633,34 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,620 (տվյալները՝ ՄԱԿ-ի զարգացման ծրագրի)։
Օլուս

Օլուս, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Վիսու

Վիսու (էստ․՝ Võsu), գյուղական ավան Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղական ավանում բնակվում էր 334 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Պերովո (գյուղ, Սիմֆերոպոլի շրջան)

Անվան այլ կիրառումների համար տե՛ս՝ Պերովո (այլ կիրառումներ)Պերովո (ուկրաիներեն՝ Перове, Ղրիմի թաթարերեն՝ Badana), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Բադանա։
2001 թվականի տվյալներով Պերովո գյուղում բնակվում էր 3 880 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (68201-68300)

Աստերոիդների ցանկ (68101-68200)  • Աստերոիդների ցանկ  • Աստերոիդների ցանկ (68301-68400)
 Աստերոիդների ցանկ (68101-68200)  • Աստերոիդների ցանկ  • Աստերոիդների ցանկ (68301-68400)


== Աղբյուր ==
«Discovery Circumstances: Numbered Minor Planets (65001)-(70000)»։ www.minorplanetcenter.net
Վինսո

Վինսո (էստ․՝ Vinso), գյուղ Էստոնիայի Պիլվամաա նահանգի Վեռիոռա շրջանում։
2011 թվականի տվյալներով գյուղում բնակվում էր 10 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օտրոկովիցե

Օտրոկովիցե ([ˈotrokovɪtsɛ]; գերմ.՝ Otrokowitz), Չեխիայի Զլին շրջանի երկրորդ ամենամեծ քաղաքը։ Տեղակայված է Մորավիա կոչվող լեռնային տարածքում՝ Զլին շրջանից 10կմ դեպի արևմուտք Մորավա, Դրեվնիցե և Մոժարա գետերի միախառնվելու վայրում։
Քաղաքը կապված է «Bata Shoes» ընկերության հետ, որին պատկանում են բազմաթիվ տեղական արդյունաբերություններ, ներառյալ կոշիկի մեծ գործարանը, որը ստեղծեց իր սկզբնական հարստությունը:


== Տրանսպորտ ==
Տրանսպորտի պայմանական եղանակներից բացի, Օտրոկովիցեն նաև ունի մասնավոր օդանավակայան և նավամատույց Բատա նավարկելի ջրանցքում։


=== Երկաթուղի ===
Օտրոկովիցեն Պրահայի երկաթգծի գլխավոր կանգառն է, որտեղով գնացքն անցնում է շատ արագ և երեք ժամը մեկ: Գնացքները Զլինով գնում են դեպի արևելք և Սթեյր Մեստոով դեպի հարավ:


=== Խճուղի ===
55 ճանապարհները քաղաքը կապում են Չեխիայի գլխավոր մայրուղուն։ Դեպի Պրահա ճանապարհի տևողությունը մոտավորապես 2 ժամ 40 րոպե է, իսկ դեպի Բռնոն 50 րոպե։


=== Ավտոբուս ===
Քաղաքն ունի ավտոբուսի կանոնավոր սպասարկում, որը կապում է հիմնական վայրերը քաղաքին։ Տրոլեյբուսի գիծը կապում է Օտրոկովիցեն Զլինի հետ։


=== Ճանապարհաներ ===
Նոր ճանապարհը, որը հարմար է նաև չմշկասահքի համար կառուցվել է 2014թ․ և ձգվում է Դրեվնիցե գետից դեպի Զլին։


== Առևտուր ==
Քաղաքը չունի հիմնական կենտրոն, փոխարենն ունի բազմաթիվ վաճառասրահներ և այլ բիզնեսներ մի քանի ոլորտներում։ 2014 թվականին քաղաքի հարավային մասում բացվեց խոշոր հիպերմարկետ: Այս տարածքը դարձել է առևտրային կենտրոն, ներառյալ զբաղվում է ընտանի կենդանիների, խաղալիքների  և էլեկտրական իրերի վաճառք:


== Արդյունաբերություն ==
Բարումն Օտրոկովիցեում ունի արտադրական հաստատություն, որը աշխատանք է ապահովում քաղաքի բնակչության մեծ մասի համար։ Մեկ ուրիշ կարևոր արտադրական հաստատություն է Տոման, որտեղ տեղակայված են տարբեր արդյունաբերությունների տարբեր ընկերություննր, ներառյալ Զլին ավիաընկերությունը, որը գործում է Բարամ գործարանի հարևանությամբ գտնվող օդանավակայանից:


== Ծանոթագրություններ ==
Ժաննա դ'Արկ (ֆիլմ, 1899)

Անվան այլ կիրառումների համար տե՛ս՝ Ժաննա դ'Արկ (այլ կիրառումներ)
Ժաննա դ'Արկ (ֆր.՝ Jeanne d'Arc), կարճամետրաժ ֆիլմ։ Ռեժիսորը Ժորժ Մելիեսն է։ Ֆիլմը նկարահանվել է 1899 թվականին։ Ֆիլմի պրեմիերան տեղի է ունեցել 1900 թվականի նոյեմբերի 11-ին ԱՄՆ-ում։


== Դերերում ==
Ժորժ Մելիես
Ժաննա դ'Ալսի
Բլյուետ Բերնոն


== Տես նաև ==
Ժաննա դ'Արկի մշակութային նկարագրությունները


== Արտաքին հղումներ ==
Ժաննա դ'Արկ ֆիլմը Internet Movie Databas կայքում
YouTube-ում
(1570) Բրունոնիա

(1570) Բրունոնիա (անգլ.՝ Brunonia), աստերոիդ աստերոիդների հիմնական գոտում։ Հայտնաբերվել է 1948 թվականի հոկտեմբերի 9-ին Սիլվեն Արենի կողմից Ուքլում։
Միջին հեռավորությունը Արեգակից կազմում է 2,842658 ա. մ., առավելագույնը մոտենում է 2,6804 ա. մ. հեռավորության վրա և հեռանում 3,0049 ա. մ.։ Արեգակի շուրջ մեկ ամբողջական պտույտ է կատարում 1750,59 երկրային օրվա ընթացքում, իր ուղեծրով շարժվելով միջինում 0,205645 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1570) Բրունոնիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բուրլուցկի (ավան, Չուգուևի շրջան)

Բուրլուցկի (ուկրաիներեն՝ Бурлуцький), ավան Ուկրաինայի Խարկովի մարզի Չուգուևի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կասսարի

Կասսարի (էստ․՝ Kassari), էստոնական կղզի։ Այստեղ է գտնվում Էստոնիայի համաշխարհային ժառանգության օբյեկտներից մեկը՝ Կասսարիի զանգակատունը։ Ունի 19,3 կմ² տարածք։
Շալշտադտ

Շալշտադտ (գերմ.՝ Schallstadt), կոմունա Գերմանիայի Բադեն-Վյուրթեմբերգ երկրամասում։
Ենթարկվում է Ֆրաիբուրգ շրջանին։ Մտնում է Բրայսգաու Վերին Շվարցվալդի շրջանի կազմի մեջ։ Բնակչությունը կազմում է 6013 մարդ (ըստ 2010 թվականի դեկտեմբերի 31-ի)։ Տարածքը կազմում է 19,56 կմ²։ Պաշտոնական կոդ՝ 08 3 15 098։
Քաղաքն բաժանված է 3 քաղաքյին համայնքների։


== Ծանոթագրություններ ==


== Արտաքին հղումներ ==
պաշտոնական կայք
Offizielle Website
Ortsgeschichte & Bilder Archived 2014-02-11 at the Wayback Machine.
Ռեդիսոն Բլու Հոթել Երևան

Ռեդիսոն Բլու Հոթել Երևան (անգլ.՝ Radisson Blu Hotel, Yerevan), «Կարլսոն Ռեզիդոր» ընկերության «Ռեդիսոն Բլու» հյուրանոցային ցանցին պատկանող 5 աստղանի հյուրանոց Երևանում։ Ի սկզբանե հյուրանոցը բացվել է 2005 թվականին որպես «Գոլդեն Փելես Երևան» հյուրանոց։ 2014-2016 թվականներին հյուրանոցն ընդլայնվել և բարեկարգվել է։ Վերաբացվել է 2016 թվականի հուլիսին որպես «Ռեդիսոն Բլու Հոթել Երևան»։
Հյուրանոցը գտնվում է Երևանի Քանաքեռ-Զեյթուն վարչական շրջանում՝ Ազատության պողոտայի 2/2 հասցեում, Հաղթանակ զբոսայգու տարածքում։


== Պատմություն ==

2005 թվականի մայիսի 31-ին Երևանի Հաղթանակ զբոսայգու տարածքում բացվել է «Գոլդեն Փելես Հոթել Երևանը»։ Հյուրանոցի կառուցման ընթացքում տարածքում կտրվեցին հազարավոր ծառեր։ Հյուրանոցի բացմանը մասնակցել է ՀՀ նախագահ Ռոբերտ Քոչարյանը։ Բացման պահին հյուրանոցն ունեցել է 66 հյուրասենյակ։
2014 թվականին հյուրանոցը ժամանակավորապես փակվել է վերակառուցման և ընդլայնման համար։ 2016 թվականի հուլիսի 12-ին բարեկարգված հյուրանոցը բացվել է «Ռեդիսոն Բլու Հոթել Երևան» անվան ներքո։ Հյուրանոցային համալիրի բացման արարողությանը մասնակցել է Հայաստանի նախագահ Սերժ Սարգսյանը՝ Երևանի քաղաքապետ Տարոն Մարգարյանի ուղեկցությամբ։


== Ծառայություններ ==
Հյուրանոցն ունի 142 սենյակ, այդ թվում՝ 19-ը բարձրակարգ համարներ են (այդ թվում՝ թագավորական, նախագահական սենյակներ), 6-ը համաժողովի սրահներ, ռեստորաններ և բարեր։
Հյուրանոցում գործում է 1000 քմ տարածք զբաղեցնող «Տեռա-ՍՊԱ» համալիրը, որն ներառում է սպա-խնամքի 7 խցիկ, չոր սաունա, թուրքական բաղնիք, ֆիթնես կենտրոն և թենիսի կորտ։ Կենտրոնի տարածքում գործում է նաև 25 մ երկարությամբ փակ լողավազան, որը Երևանի հյուրանոցային լողավազաններից ամենամեծն է։
Հյուրանոցի ձեղնահարկի «ԱդԱստրա» բացօթյա ռեստորանն առաջարկում է տարբեր խոհանոցների խորտիկներ, միջազգային խոհանոց, հատկապես գրիլ-բարում պատրաստված սթեյքեր։ Ռեստորանից բացվում է Երևանի և Արարատ լեռան հրաշալի տեսարաններից մեկը։


== Ծանոթագրություններ ==


== Արտաքին հղումներ ==
Պաշտոնական կայքը
Դաղ Առավեղյան

Դաղ Առավեղյան (5-րդ դար - 5-րդ դար), հայ նախարար Հայկական մարզպանությունում, Առավեղյանների նախարարական տոհմից։


== Կենսագրություն ==
Վարդանանց պատերազմից հետո, 452 թվականին Հազկերտ Բ-ի հրամանով մի շարք նախարարների հետ բանտարկվում է Պարսկաստանում։


== Ծանոթագրություններ ==
Բագինա (գետակ)

Անվան այլ կիրառումների համար տե՛ս՝ Բագինա (այլ կիրառումներ)Բագինա, գետակ Ճորոխի ավազանում։ Բագինայի գետաբերանում է գտնվում Բագինա գյուղը։


== Ծանոթագրություններ ==
Եղիշե Պետրոսյան (այլ կիրառումներ)

Եղիշե Պետրոսյան, հայկական անուն-ազգանուն, որը կարող է վերաբերել հետևյալ անձանց.

Եղիշե Պետրոսյան (բանասիրական գիտությունների դոկտոր, պրոֆեսոր)
Եղիշե Պետրոսյան (կիթառահար, երգիչ)
(6888) 1971 BD3

(6888) 1971 BD3, աստերոիդ աստերոիդների հիմնական գոտում։ Հայտնաբերվել է 1971 թվականի հունվարի 27-ին Կառլոս Տոռեսի և Ջ. Պետիտի կողմից Սեռո Էլ Ռոբլեում։
Միջին հեռավորությունը Արեգակից կազմում է 2,562285 ա. մ., առավելագույնը մոտենում է 2,1827 ա. մ. հեռավորության վրա և հեռանում 2,9419 ա. մ.։ Արեգակի շուրջ մեկ ամբողջական պտույտ է կատարում 1498,1 երկրային օրվա ընթացքում, իր ուղեծրով շարժվելով միջինում 0,240305 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6888) 1971 BD3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ույարինցի

Ույարինցի (ուկրաիներեն՝ Уяринці), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1242 թվականին։
2001 թվականի տվյալներով Ույարինցի գյուղում բնակվում էր 544 մարդ։ Բնակավայրը զբաղեցնում է 26925 կմ² տարածք։ Բնակչության խտությունը կազմում էր 20,2 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ձիգովկա

Ձիգովկա (ուկրաիներեն՝ Дзигівка), գյուղ Ուկրաինայի Վիննիցայի մարզի Յամպոլի շրջանում։ Հիմնադրվել է 1500 թվականին։
2001 թվականի տվյալներով Ձիգովկա գյուղում բնակվում էր 4 132 մարդ։ Բնակավայրը զբաղեցնում է 8196 կմ² տարածք։ Բնակչության խտությունը կազմում էր 504,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կորդյուկովո (գյուղ, Տյոմկինսկի շրջան)

Կորդյուկովո (ռուս.՝ Кордюково), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շուլգինո (գյուղ, Մորդովսկի շրջան)

Անվան այլ կիրառումների համար տե՛ս՝ ՇուլգինոՇուլգինո (ռուս.՝ Шульгино), գյուղ Ռուսաստանի Տամբովի մարզի Մորդովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կավիճ

Կավիճ, թույլ կապակցված, սպիտակ, մանրահատիկ ապար։ Կազմված է, գլխավորապես, կոկոլիտոֆորիդների (պլանկտոն ջրիմուռներ) և ֆորամինիֆերների (արմատոտանիներ) կալցիտային մնացորդներից։ Հիմնական բաղադրամասը կալցիտն է (90-99 %)։ Առկա են նաև այլ միներալներ՝ մոնտմորիլոնիտ, հիդրոփայլարներ, պիրիտ, օպալ և այլն։ Բնորոշ է վերին կավճի համար։ Մեծ հզորության նստվածքները տարածված են էմբա գետից (Ղազախստան) մինչև Մեծ Բրիտանիա։ Հանքավայրեր կան Ռուսաստանում, Ֆրանսիայում, Մեծ Բրիտանիայում, Դանիայում։ Օգտագործվում է կրի, պորտլանդցեմենտի, դպրոցական կավճի պատրաստման համար, որպես կաուչուկի լցանյութ։
Օլյոկմինսկի ուլուս

Օլյոկմինսկի ուլուս (ռուս.՝ Олёкминский район, յակուտ.՝ Өлүөхүмэ улууһа), մունիցիպալ շրջան Ռուսաստանի Դաշնության Սախա-Յակուտիայի հանրապետությունում։
Ստեղծվել է 1930 թվականին։ Վարչական կենտրոնը՝ Օլյոկմինսկ։


== Աշխարհագրություն ==
Շրջանի տարածքի մակերեսը կազմում է 166700 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 24826 մարդ։ Բնակչության խտությունը կազմում էր 0,15 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(6714) Մոնրեալ

(6714) Մոնրեալ (անգլ.՝ Montreal), աստերոիդ աստերոիդների հիմնական գոտում։ Հայտնաբերվել է 1990 թվականի հուլիսի 29-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,553407 ա. մ., առավելագույնը մոտենում է 2,2041 ա. մ. հեռավորության վրա և հեռանում 2,9027 ա. մ.։ Արեգակի շուրջ մեկ ամբողջական պտույտ է կատարում 1490,32 երկրային օրվա ընթացքում, իր ուղեծրով շարժվելով միջինում 0,241559 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6714) Մոնրեալ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մասա Ֆիսկալիա

Մասա Ֆիսկալիա (իտալերեն՝ Massa Fiscaglia), կոմունա Իտալիայում, գտնվում է Էմիլիա Ռոմանիա մարզի Ֆերերա գավառում։
Բնակչությունը՝ 3819 մարդ։ Բնակչության խտությունը՝ 67 մարդ/կմ²։ Զբաղեցնում է 57 կմ² տարածք։ Փոստային ինդեքս՝ 44025։ Հեռախոսային կոդը՝ 0533։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
http://www.massafiscaglia.net/ Archived 2006-09-03 at the Wayback Machine.


== Ծանոթագրություններ ==
Յուլեյիե (գյուղ, Վեետսա շրջան)

Անվան այլ կիրառումների համար տե՛ս՝ ՅուլեյիեՅուլեյիե (էստ․՝ Ülejõe), գյուղ Էստոնիայի Յարվամաա նահանգի Վեետսա շրջանում։
2011 թվականի տվյալներով գյուղում բնակվում էր 78 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աբադյան

Աբադյան, հայկական ազգանուն։


== Ազգանունը կրողներ ==
Մաքս Աբադյան, լուսանկարիչ։


== Տես նաև ==
Ապատյան


== Ծանոթագրություններ ==
Պլևիլ

Պլևիլ (ֆր.՝ Pleuville), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 371 մարդ, բնակչության խտությունը` 11.03 մարդ/կմ²։ Բնակավայրը զբաղեցնում է 33.63 կմ² տարածք։


== Աշխարհագրություն ==
Գտնվում է Փարիզ քաղաքից 340 կմ հարավ-արևմուտք, Պուատիե քաղաքից` 60 կմ հարավ, Անգուլեմ քաղաքից` 60 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 232 աշխատունակ (15-64 տարեկան) բնակիչ, որոնցից ակտիվ էին 131-ը, իսկ ոչ ակտիվները` 101։ Ակտիվության ցուցանիշը կազմում է 56,5 %։ 131 աշխատունակ մարդկանցից աշխատել է 122 անձ (73 տղամարդ և 49 կին)։ Գործազուրկ են եղել 9 անձ (3 տղամարդ և 6 կին)։ 101 անաշխատունակներից 9-ը եղել են աշակերտներ կամ ուսանողներ, 62-ը` թոշակառուներ, իսկ 30-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սուլեյման Բուսթանի

Սուլեյման Բուսթանի (արաբ․՝ سليمان البـسـتاني‎‎; մայիսի 22, 1856(1856-05-22), Bkheshtin, Լեռնային Լիբանան, Լիբանան - հունիսի 1, 1925(1925-06-01), Նյու Յորք, Նյու Յորք, ԱՄՆ), արաբ բանաստեղծ, հրապարակախոս, թարգմանիչ, Բուտրուս ալ-Բուսթանիի զարմիկը։
Ծնվել է Լիբանանում  քրիստոնեական ֆելլահ ընտանիքում, սովորել է Բեյրութում։
Օսմանյան կայսրությունում եղել է պետական ծառայող։ Դեմ է եղել  արաբական երկրները կայսրությունից դուրս բերելու ծրագրերին։
Հանդիսացել է  «Ալ-Ջաննա» («Այգի») թերթի և «Ալ-Ջինան»(«Այգեպան»)  ամսագրի աշխատակից։
1914  թվականից ապրել է Շվեյցարիայում, 1924-ից՝ ԱՄՆ–ում։ Շարունակել է իր ազգականի՝ Բուսթանի Բութրուսի սկսած «Դաիրաթ ալ–Մաարիֆ» («Գիտելիքների շրջանակ») հանրագիտարանի հրատարակումը (հ․ 7–11, 1887–1900)։
17 տարի աշխատել է «Իլիական»-ի թարգմանության և ծանոթագրությունների վրա (հրատարակվել է 1904)։


== Ծանոթագրություններ ==


== Գրականություն ==
Brockelmann С. Geschichte der arabischen Literatur. — Bd 2. — Leipzig, 1949.
Крачковский И. Ю. Избр. соч. — Т. III. — М.—Л., 1956.


== Արտաքին հղումներ ==
Л. Н. Некора Л. Бустани Сулейман // Литературная энциклопедия: В 11 т. — М., 1929—1939. — Т. 1. — М.: Изд-во Ком. Акад., 1930. — Стб. 631.
Միլիոնավոր կատուներ

«Միլիոնավոր կատուներ» (անգլ.՝ Millions of Cats), նկարազարդ գիրք, որը 1928 թվականին գրել և նկարազարդել Վանդա Գագը։ 1929 թվականին գիրքն արժանացել է Ջոն Նյուբերիի մրցանակին՝ դառնալով այն քիչ թվով նկարազարդ գրքերից մեկը, որոնց շնորհվել է այդ մրցանակը։ «Միլիոնավոր կատուներ» գիրքը ամերիկյան ամենահին նկարազարդ գիրքն է, որը տպագրվում է մինչ օրս։


== Սյուժե ==
Հեղինակի եղբոր ձեռքով գրված տեքստը պատմում է ծեր ամուսինների մասին, որոնք գիտակցում են, որ իրենք շատ միայնակ են։ Կինը ցանկանում է կատու ունենալ, որպեսզի խաղա նրա հետ, այդ պատճառով էլ ամուսինը գնում է գեղեցիկ կատու որոնելու, որ բերի տուն։ Ճանապարհորդության վերջում տնից հեռու նա գտնում է բլրալանջ, որը ծածկված է «կատուներով այստեղ, կատուներով այնտեղ, կատուներով ու կատվի ձագերով ամենուր։ Հարյուրավոր կատուներով, հազարավոր կատուներով, միլիոնավոր ու միլիարդավոր ու տրիլիոնավոր կատուներով»։  Այդ ռիթմիկ արտահայտությունը հետագայում մի քանի անգամ կրկնվում է ամբողջ պատումի ընթացքում։
Ծերունին ցանկանում է բոլորի միջից տուն բերել ամենագեղեցիկ կատվին, բայց չի կարողանում ընտրություն կատարել։ Բոլորն էլ շատ հիանալի տեսք ունեին, այդ պատճառով էլ ծերունին որոշում է տուն վերադառնալ այդ բոլոր կատուների հետ, որոնք գնում են նրա ետևից։ Երբ նա վերադառնում է տուն, նրա կինը սարսափում է՝ վայրկենապես գիտակցելով այն, ինչին իր ամուսինն ուշադրություն չէր դարձրել. իրենք չեն կարող խնամել և կերակրել միլիոնավոր կատուների։ Կինն առաջարկում է թույլ տալ կատուներին, որ նրանք որոշեն, թե իրենցից որը պետք է մնա ծեր ամուսիների մոտ, և հարցնում են. «Ո՞վ է ձեզնից ամենասիրունը»։ Այդ հարցը սարսափելի ծեծկռտուք է առաջացնում կատուների մեջ, որն այնպես է վախեցնում ծեր ամուսիններին, որ նրանք փախչում են իրենց տնից։
Շուտով դրսում լռություն է տիրում։ Երբ նրանք համարձակվում են դուրս գալ, կատուների ոչ մի հետք այլևս չէր երևում․ ակնհայտ է, որ կատուները իրար կերել էին ամենագեղեցիկը ճանաչվելու համար դաժան պայքարում։ Այնուհետև ծերուկը նկատում է մի նիհար կատվի, որը թաքնվել էր բարձր խոտերի մեջ։ Այդ կատուն փրկվել էր, քանի որ նա իրեն չէր համարել գեղեցիկ, այդ պատճառով էլ մյուս կատուները չէին հարձակվել նրա վրա։ Ամուսինները վերցրին այդ կատվին իրենց հետ տուն, նրանք կատվին լողացնում էին, կերակրում էին և օրեր անց նկատում են, որ նա դարձել է փափկամազ ու գեղեցիկ կատու, հենց այնպիսին, ինչպիսին իրենք ցանկանում էին։


== Ժառանգություն ==
Վանդա Գագն այս գրքում առաջին անգամ կիրառել է երկու էջանոց շրջադարձ։ Գրող ու գրախոս Անիտա Սիլվին բացատրել է․ «Նա օգտագործել է երկու էջերը՝ պատումի միջով անցկացնելու համար՝ դրանք միավորելով նկարազարդմամբ, որը զբաղեցնում է էջի ամբողջ շրջադարձը․ նրա սիրելի նկարազարդումը գտնվում է գրքի մեջտեղում։ Դրանում պատկերված է ծերունին, որ տանում էր կատուներին բլրի վրայով»։ Այդ գիրքը շարունակում է ժողովրդականություն վայելել ծնողների և երեխաների, ինչպես նաև քննադատների շրջանում։


== Ծանոթագրություններ ==


== Գրականություն ==
Хойле, Карен, Ванда Гаг, Twayne Publishers, 1994;
О'Хара, Меган, Девичий Дневник Ванды Гаг, 1908—1909: Портрет молодого Художника, Blue Earth Books, 2001;
Рэй, Дебора Коган, Ванда Гаг: Девушка, которая Жила, чтобы Рисовать, Viking, 2008.


== Արտաքին հղումներ ==
«Top 100 Picture Books #9»։ School Library Journal Blog։ Արխիվացված է օրիգինալից 2012-05-19-ին։ Վերցված է 2012-05-20
Գլուշկովսկի շրջան

Գլուշկովսկի շրջան (ռուս.՝ Глушковский район), մունիցիպալ շրջան Ռուսաստանի Դաշնության Կուրսկի մարզում։
Ստեղծվել է 1928 թվականին։ Վարչական կենտրոնը՝ Գլուշկովո։


== Աշխարհագրություն ==
Շրջանի տարածքի մակերեսը կազմում է 851 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 23329 մարդ։ Բնակչության խտությունը կազմում էր 27,41 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Միտինցի (գյուղ, Խմելնիկի շրջան)

Անվան այլ կիրառումների համար տե՛ս՝ ՄիտինցիՄիտինցի (ուկրաիներեն՝ Митинці), գյուղ Ուկրաինայի Վիննիցայի մարզի Խմելնիկի շրջանում։ Հիմնադրվել է 1650 թվականին։
2001 թվականի տվյալներով Միտինցի գյուղում բնակվում էր 366 մարդ։ Բնակավայրը զբաղեցնում է 1,8 կմ² տարածք։ Բնակչության խտությունը կազմում էր 203,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիսլովո (գյուղ, Դուխովշչինսկի շրջան)

Անվան այլ կիրառումների համար տե՛ս՝ ԿիսլովոԿիսլովո (ռուս.՝ Кислово), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 35 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարիետա դե Վեյնտեմիլյա

Մարիետա դե Վեինտեմիլիա Մարկոնի (իսպ.՝ Marieta de Veintimilla Marconi, սեպտեմբերի 8, 1855(1855-09-08), Գուայակիլ, Էկվադոր - մարտի 11, 1907(1907-03-11), Կիտո, Էկվադոր), Էկվադորցի գրող, ֆեմինիստ և քաղաքական գործիչ։ Կատարել է Էկվադորի առաջին տիկնոջ դերը իր չամուսնացած հորեղբոր՝ Իգնասիո դե Վեյնտեմիլյայի նախագահության ժամանակ` 1876-1883 թվականներին։
Կատարելով երկրի առաջին տիկնոջ դերը՝ Մարիետա դե Վեյնտեմիլյան զգալիորեն փոխել է հագնվելու ձևն ու սոցիալական վերաբերմունքը հասարակության մեջ կնոջ դերի վերաբերյալ։ Նրա շնորհիվ Էկվադորի հասարակության վերին շերտերի կանայք դեն են նետել այն ժամանակ կրած սև հագուստը և ընդունել են վառ գույներով հագնվելու եվրոպական նորաձևությունը։ Վեյնտեմիլյան նպաստել է նաև կանանց տեղաշարժի ազատությանը։ Նախկինում նրանք փողոցներով չեն քայլել առանց տղամարդ  խնամակալների ուղեկցության։ Վեյնտեմիլյան, որպես առաջին տիկին, շրջել է քաղաքում միայնակ կամ ընկերուհու ուղեկցությամբ՝ դրանով իսկ դառնալով ընդունելի վարքի օրինակ բոլոր մյուս կանանց համար։ 1882 թվականին նրա հորեղբայրը բացակայել է մայրաքաղաք Կիտոյից՝ գտնվելով երկրի մեկ այլ հատվածում։ Այդ ժամանակ սկսվել է քաղաքացիական պատերազմը և նրա բացակայության ընթացքում Մարիետան վերահսկողության տակ է առել մայրաքաղաքը, կառավարությունը և նրա զինված ուժերը՝ ստանձնելով Կիտոյի պաշտպանության հրամանատարությունը, երբ 1883 թվականին այն ենթարկվել է ապստամբների հարձակմանը։ Նա ստացել է Հեներալիտա մականունը։ Վայնտեմիլյան դարձել է Էկվադորի պատմության մեջ առաջին կինը, ով տիրապետել է նման մակարդակի իշխանության։ Պարտությունից հետո նա բերման է ենթարկվել և բանտարկվել։ 1884 թվականին նա ազատ է արձակվել և աքսորվել։
1898 թվականին Էկվադոր վերադառնալուց հետո Վեյնտեմիլյան դարձել է Էկվադորում նոր ձևավորվող կանանց շարժման առաջատար դեմքը և որպես գրող հանդես է եկել ֆեմինիստական ​​ելույթներով։


== Ծանոթագրություններ ==
Լը Մենիլ Դյուրան

Լը Մենիլ Դյուրան (ֆր.՝ Le Mesnil-Durand), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 326 մարդ, բնակչության խտությունը` 33.06 մարդ/կմ²։ Բնակավայրը զբաղեցնում է 9.86 կմ² տարածք։
2017 թվականի հունվարից Լիվարո, Օքենվիլ, Լեզ Օտել Սեն Բազիլ, Բելլու, Սերքե, Շեֆրևիլ Տոնանկուր, Լա Կրուպթ, Ֆամիյի, Ֆերվակ, Էրտվան, Լը Մենիլ Բակլե, Լը Մենիլ Ժերմեն, Մել, Լե Մուտիե Յուբեր, Նոտր Դամ դը Կուրսոն, Պրեո Սեն Սեբաստիեն, Սենտ Մարգերիտ դե Լոժ, Սեն Մարտեն դյու Մենիլ Ուրի, Սեն Միշել դը Լիվե, Սեն Ուան լեզ Ու, Տորտիզամբեր համայնքների հետ միասին հանդիսանում է Լիվարո Պեի դ'Օժ համայնքի մաս։


== Աշխարհագրություն ==
Գտնվում է Փարիզ քաղաքից 165 կմ արևմուտք, Կան քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 193 աշխատունակ (15-64 տարեկան)  բնակիչ, որոնցից ակտիվ էին 153-ը, իսկ ոչ ակտիվները` 40։ Ակտիվության ցուցանիշը կազմում է 79,3 %։ 153 աշխատունակ մարդկանցից աշխատել է 144 անձ (80 տղամարդ և 64 կին)։ Գործազուրկ են եղել 9 անձ (2 տղամարդ և 7 կին)։ 40 անաշխատունակներից 9-ը եղել են աշակերտներ կամ ուսանողներ, 23-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Stolen Dance

Stolen Dance, գերմանացի երգիչ Milky Chanceի երգը, թողարկված 2013(չաշխատող հղում) թվականին Գերմանիայում։ Երգն առաջինը թողարկվել է Ավստրիայում, Ֆրանսիայում, Բելգիայում, Շվեյցարիայում, Հոլանդիայում, Հունգարիայում և Չեխիայում։ 2014 թվականին Triple J's Hottest 100 հիթ-շքերթում երգը եղել է 4-րդ տեղում։


== Մրցանակներ և անվանակարգեր ==


== Տարբերակներ ==


=== 2013 ===
"Stolen Dance" – 5:11/5:12 (original single release/original mix)
"Stolen Dance" – 5:15 (album version; original mix on Sadnecessary)


=== 2014 ===
"Stolen Dance" (radio edit) – 3:23 (featured on the Stolen Dance EP and Deep Sounds: The Very Best of Deep House
"Stolen Dance" (Radio Edit FlicFlac Mix) – 3:35 (featured on the Stolen Dance EP)
"Stolen Dance" (Radio Edit FlicFlac Mix) – 3:31 (featured on Club House 2014 – Holiday Summerhits and Essential Clubhouse – The Summer Collection 2014 (Mixed by Mark Bale))
"Stolen Dance" (2014 Club Edit FlicFlac Mix) – 6:05 (featured on the Stolen Dance EP)
"Stolen Dance" (Stolen Dance New Club Edit FlicFlac) – 6:02 (featured on Deep House Hits, Vol. 1)


== Չարթեր ==


=== Շաբաթվա չարթեր ===
|style="width:50%; "|


=== Տարեվերջյան չարթեր ===

|}


== Հավաստագրեր ==


== Թողարկման պատմություն ==


== Արտաքին հղումներ ==
Milky Chance – Stolen Dance (Audio) ՅուԹյուբում
Milky Chance "Stolen Dance" Lyrics


== Ծանոթագրություններ ==
Ջոզեֆ Մաքարթի

Ջոզեֆ Ռեյմոնդ (Ջո) Մաքարթի (անգլ.՝ Joseph Raymond "Joe" McCarthy, ծն.՝ նոյեմբերի 14, 1908(1908-11-14)[…], Գրանդ Շուտ, Աուտագեյմի շրջան, Վիսկոնսին, ԱՄՆ - մայիսի 2, 1957(1957-05-02)[…], Բետեսդա, Մոնտգոմերի շրջան, Մերիլենդ, ԱՄՆ), ամերիկացի քաղաքական գործիչ։
1946-1957 թվականներին սենատոր (հանրապետական) Վիսկոնսին նահանգից։ Մաքարթիի անվան հետ է կապված 1950-ական թվականների սկզբի ԱՄՆ-ի քաղաքական կյանքի հակակոմունիստական հոսանքը, որն ստացել էր մաքարթիզմ անվանումը։ Ներկայումս, տվյալ եզրույթը Մակարթիի քաղաքականության քննադատների շրջանում ասոցացվում է դեմագոգիայի հետ։ Որպես սենատական հանձնաժողովի նախագահ, հանդես է եկել հօգուտ «սառը պատերազմի» ուժեղացմանը։


== Ծանոթագրություններ ==
Ալաղի

Ալաղի, գյուղ Արևմտյան Հայաստանում, Վանի վիլայեթի Աղբակի գավառում։
XIX դարի վերջին արդեն քրդաբնակ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==